[{"text_idx": "#000001", "text": "Sgorio yn dangos ge\u0302m rhwng dau di\u0302m gorau Cymru ar benwythnos agoriadol yr Adran Premier Genero."}, {"text_idx": "#000003", "text": "Bydd Sgorio yn darlledu yn fyw o Stadiwm Cyncoed ar ddydd Sul 5 Medi wrth i\u2019r pencampwyr ymweld a\u0302\u2019r ti\u0302m ddaeth yn ail yn y gynghrair y tymor diwethaf. Bydd y rhaglen yn cychwyn am 4.10yh, yn dilyn y ge\u0302m ryngwladol rhwng ti\u0302m dynion Belarws a Chymru, gyda\u2019r gic gyntaf am 4.15yh."}, {"text_idx": "#000006", "text": "\u201cMae\u2019r gemau yma yn nodweddiadol o rai rhwng timoedd Aberta"}, {"text_idx": "#000007", "text": "we a Chaerdydd; gemau agos, cyffrous a chorfforol iawn, gyda lot o dacls yn mynd i mewn. Gobeithio gwelwn ni ge\u0302m gyffrous arall a gweld y tymor yn parhau yn yr un modd hefyd.\u201d"}, {"text_idx": "#000008", "text": "Unwaith eto, bydd Sgorio yn dilyn y gynghrair drwy gydol y tymor, drwy ddangos uchafbwyntiau o un ge\u0302m o\u2019r gynghrair bob wythnos. Bydd yr uchafbwyntiau i\u2019w gweld ar raglen uchafbwyntiau Sgorio, am 5.30yh bob nos Lun, ac ar gyfryngau cymdeithasol @sgorio."}, {"text_idx": "#000009", "text": "Hefyd ar gyfer y tymor newydd, bydd Sgorio yn lansio podlediad fideo newydd, o\u2019r enw Gwennan a Sioned yn Siarad Ffwtbol, sydd yn canolbwyntio ar be\u0302l-droed merched. Sioned Dafydd a chyn-chwaraewr Cymru, Gwennan Harries, yw cyflwynwyr y podlediad. O\u2019r ge\u0302m ryngwladol i\u2019r Cynghreiriau Adran Cymru, bydd Siarad Ffwtbol yn adrodd y straeon diweddaraf ym myd pe\u0302l-droed merched, bob pythefnos."}, {"text_idx": "#000011", "text": "\u201cMae\u2019n gyfnod cyffrous achos mae pe\u0302l-droed merched wedi cael boom mawr dros y tair, pedair blynedd diwethaf, gyda mwy o blant ifanc yn chwarae a mwy o ddiddordeb yn y ge\u0302m ryngwladol. Gobeithio bydd hwn yn ffynhonnell o wybodaeth i ferched a bechgyn ifanc. Fel cyn-chwaraewr ac athrawes hefyd, mae\u2019n bwysig ein bod ni\u2019n rhoi\u2019r cyfle i fodelau ro\u0302l gael eu gweld yn gyson. Rhoi cyfleoedd i ferched ifanc yw\u2019r peth pwysicaf i mi, cyfleodd iddyn nhw chwarae, gwylio gemau, dyfarnu a hyfforddi , ond hefyd rhoi cyfleoedd i\u2019r chwaraewyr i gael mwy o\u2019r sylw maen nhw\u2019n haeddu.\u201d"}]